گلبرگ ٹاؤن، کراچی

گلبرگ ٹاؤن پاکستان کے صوبہ سندھ کے دار الحکومت کراچی کے 18 قصبہ جات میں سے ایک ہے۔ اگست 2000ء میں بلدیاتی نظام متعارف کرائے جانے کے ساتھ ہی کراچی ڈویژن اور اس کے اضلاع کا خاتمہ کر کے کراچی شہری ضلعی حکومت کا قیام عمل میں لایا گیا۔ اس کے نتیجے میں شہر کو 18 قصبہ جات (ٹاؤنز) میں تقسیم کر دیا گیا جن میں گلبرگ ٹاؤن بھی شامل ہے۔

یہ قصبہ کراچی شہر کے شمالی علاقوں پر مشتمل ہے البتہ اضلاع کے خاتمے سے قبل کراچی کے ضلع وسطی میں شمار کیا جاتا تھا۔

1998ء کی قومی مردم شماری کے مطابق اس کی آبادی 4 لاکھ 53 ہزار سے زیادہ ہے۔ بیشتر آبادی اردو بولنے والے افراد بھی مشتمل ہے جبکہ پنجابی، پشتو، سرائیکی اور سندھی بولنے والے بھی یہاں بستے ہیں۔

گلبرگ ٹاؤن کے مشرق میں لیاری ندی اور گلشن اقبال ٹاؤن واقع ہیں جبکہ مغرب میں گجر نالا اور شمالی ناظم آباد ٹاؤن ہیں۔ شمال میں گلبرگ کی سرحدیں نئی کراچی اور گڈاپ کے قصبہ جات سے ملتی ہیں جبکہ لیاقت آباد ٹاؤن اس کے جنوب میں واقع ہے۔

یہ شہر کے پڑھے لکھے اور متوسط طبقے کا علاقہ شمار کیا جاتا ہے۔ یہاں کئی اہم تعلیمی ادارے بھی واقع ہیں۔

2009ء کے مطابق اس قصبے کے ناظم ہمایوں خان ہیں جبکہ اسلم ساسولی ان کے نائب ہیں۔

انتظامی تقسیم

گلبرگ ٹاؤن مندرجہ ذیل 8 یونین کونسلوں میں تقسیم ہے:

حوالہ جات

بیرونی روابط
کراچی شہری حکومت کی باضابطہ سائٹ
شہری حکومت کی ویب سائٹ پر گلبرگ ٹاؤن کا صفحہ

پاکستان کے ساحلی شہر اور قصبہ جات
کراچی کے قصبہ جات
ضلع کراچی وسطی
گلبرگ ٹاؤن، کراچی